එකවරම ඇය නිදා සිටි කාමරය කොළ පැහැති ආලෝකයකින් බැබලෙන්නට විය. ඒ සමගම ඇය අවදි විය. ඇය දෙනෙත් විවරකර බැලුවාය. රිදී පැහැයෙන් දිදුලන වෘත්තාකාර විශාල යානයක් ඇයගේ ජනේලයට සමාන්තරව නවතා තිබුණි. එය පිටසක්වල යානාවක් බව ඇයට සැණෙකින් වැටහුණි. කොළ පාට දීප්තිමත් ආලෝක දහරාව ගලා ආවේ එම පිටසක්වල යානයේ විවර කර තිබූ දොරටුවෙනි. ඒ දීප්තිමත් එළිය වෛද්‍යවරියගේ සිරුර මත පතිතවීමත් සමඟම ඇයගේ සිරුර ගැහෙන්නට විය. ඊළඟට ඇයට වැටහුණේ ඒ ආලෝක කදම්බය ඔස්සේ තමන් පිටසක්වල යානය දෙසට ඇදී යන බවය. සිදුවූ දෙයින් ඇයට මතක එපමණය. පසුදින උදෑසන ඇය තම කාමරයේ තම යහන මත එලෙසින්ම සිටියාය. ඇය එදින අවදිවූයේ වෙනත් දිනවලට වඩා තරමක් පමාවීය. නින්දෙන් අවදි වූ ඇයට තමන්ගේ සිරුරේ කිසියම් වෙනසක් සහ වේදනාවක් දැනුණි. ගෙවී ගිය රාත්‍රියේ පිටසක්වල වාසීන් තමන්ගේ සිරුරේ කිසියම් වෙනසක් සිදුකර ඇති බව ප්‍රවීණ වෛද්‍යවරියක වූ ලීනාට සැනකින් අවබෝධ විය. නමුත් එය කුමන වෙනසක් ද යන්න ඇයට නිශ්චිතව අවබෝධකර ගැනීමට නොහැකි විය.
නිදා සිටි කාමරය බැබළෙන්නට වූයේ කුමකින්ද?
කොළ පැහැති ආලෝකයකින්